Filem Terbaru ‘Alien’ Akan Ditayangkan Pada Ogos 2024
Ditengah-tengah perubahan jadual tayangan filem-filem, Disney secara rasmi mengumumkan tarikh tayangan filem terbaru Alien, yang dijangka tiba pada tahun hadapan. Filem tersebut, yang akan diarahkan oleh Fede Álvarez, kini ditetapkan pada 16 Ogos 2024.  Filem terbaru Alien ini masih lagi diperingkat pembangunan, dan tidak banyak butiran lanjut diketahui. Isabela Merced disahkan membintangi filem akan datang, bagaimanapun wataknya masih lagi dirahsiakan. Fede Alvarez sememangnya terkenal menerusi filem hit Don’t Breathe dan filem Evil Dead tahun 2013 – yang mana kedua-duanya menerima reaksi positif dari penonton.  Beberapa tahun yang lalu, Alvarez pernah mengemukakan idea mengenai filem terbaru Alien kepada Ridley Scott melalui perbualan biasa, dan perbualan biasa itu bertukar menjadi pekara yang serius apabila Scott menghubunginya dan bertanya sama ada dia berminat untuk mengarahkan filem baru Alien ataupun tidak.    Studios 20th Century turut berminat dengan idea dan nada yang dikemukan Alvarez, dengan berkata “Ia adalah cerita yang sangat bagus dengan sekumpulan watak yang anda belum pernah lihat sebelum ini.” “Ia adalah cerita yang sangat bagus dengan sekumpulan watak yang anda belum pernah lihat sebelum ini.”